Românii fac valuri. Der Spiegel dezvăluie cum încalcă nave româneşti legislaţia internaţională.
O investigaţie făcută de Der Spiegel dezvăluie cum încalcă nave româneşti legislaţia internaţională. Două nave au fost filmate în timp ce desfăşurau manevre periculoase şi ilegale la graniţa dintre Grecia şi Turcia. Navele aparţin de Frontex şi participă la misiuni de patrulare pe mare sub egida Uniunii Europene.
O investigaţie pornită de nemţii de la Der Spiegel dă în vileag incidente serioase în care au fost implicaţi români.S-a întâmplat pe 8 iunie şi pe 15 august, la graniţa pe apă dintre Grecia şi Turcia. Filmarea publicată de jurnaliştii de la Bellingcat, cu care a colaborat Der Spiegel, arată o navă românească efectuând manevre periculoase şi ilegale. Totul pentru respingerea unei nave cu solicitanţi de azi, împiedicând-o să ajungă în Grecia.Navele fac parte din Agenţia Europeană pentru Poliţia de Frontieră şi Garda de Coastă. Aceasta se ocupă cu patrularea frontierelor exterioare ale Uniunii Europene. Însă manevrele precum cele surprinse în clip încalcă legislaţia internaţională. Aceasta cere ca navele care fac parte din Frontex să ofere asistenţă. Însă nava MAI 1103 a mărit intenţionat viteza pentru a crea valuri care pun în pericol vieţile migranţilor. Apoi părăsesc locul şi îi lasă pe greci să rezolve situaţia.Dana Schmalz, expert în drept internaţional la Institutul Max Planck: Acest gen de manevre de împingere a oamenilor înapoi încalcă interdicţia de expulzare colectivă şi şi legea maritimă internaţională.Purtătorul de cuvânt al Poliţiei de Frontieră a negat că a fost încălcată legislaţia. "Aceste situaţíi fac parte din ansamblul aportului adus de autorităţi cu responsabilităţi în domeniu", spune Alexandra Găvan.